**PLAN PODRŠKE UČENICIMA**

Škola pruža podršku učenicima u obrazovno-vaspitnom radu, u skladu sa potrebama učenika.

**PODRŠKA U UČENJU**

**Dopunska nastava**

Za učenike, za koje predmetni nastavnik ili nastavnik razredne nastave utvrdi da je potrebna dodatna podrška i pomoć u pojedinim segmetima ili predmetima, organizuje se dopunska nastava. To su učenici koji iz nekog razloga nisu uspeli savladati predviđeno gradivo (npr. izostajanje zbog bolesti, teškoće u učenju, promena škole, problemi u porodici ili sl.). Dopunska nastava se prvenstveno preporučuje učenicima koji nisu postigli osnovni nivo postignuća, odnosno imaju nedovoljnu ocenu.

**Dodatna nastava**

Dodatnim radom obuhvaćeni su  učenici koji postižu standarde postignuća na naprednom nivou, zatim  učenici  koji imaju posebna interesovanja i potrebu za bogaćenjem znanja iz određenih nastavnih predmeta. Najčešće, dodatnu nastavu prate učenici koji su se opredelili da učestvuju na takmičenjima iz određenih nastavnih predmeta. Sa njima nastavnici rade grupno, ali i individualno, po potrtebi.

**Pripremna nastava**

Učenici završnih razreda imaju mogućnost tokom cele školske godine da se pripremaju za završni ispit, kroz posebne časove koje organizuju predmetni nastavnici. Nakon završetka nastave, imaju obavezu da pohađaju časove pripremne nastave iz predmeta iz kojih polažu završni ispit.

**Sekcije, slobodne aktivnosti**

Učenici kroz sekcije koje škola nudi, mogu proširivati svoja znanja na drugačiji, pristupačniji, zanimljiviji način, razvijati individualna interesovanja, upoznati nove segmente svojih sposobnosti i kroz praktične aktivnosti učestvovati u aktivnostima koje doprinose svakodnevnom učenju.

**Individualni-savetodavni rad**

Stručni saradnici, kroz praćenje postignuća učenika, daju predloge o daljim koracima, tehnikama, načinima učenja, koji imaju cilj da učenik prebrodi teškoće i stekne radne navike, upozna metode učenja, razvije motivaciju za učenje. U saradnji sa roditeljima, utvrđuju se koraci koji su poželjni radi dobijanja adekvatne podrške.

**Pedagoški asistent**

Pedagoški asistent  pruža pomoć i podršku učenicima kroz individualni i grupni rad u savladavanju jezičke barijere, osnova jezičke i matematičke pismenosti.On radi na  podizanju svesti kod roditelja i učenika o značaju redovnog dolaženja u školu i važnosti obrazovanja i podsticanju saradnje roditelja i škole. Naročito je važno razviti svest o tome da treba nastaviti školovanje i permanentno obrazovanje.

**Saradnja sa roditeljima, zakonskim zastupnicima**

Saradnja sa roditeljima odvija se naviše nivoa: na roditeljskim sastancima, kroz rad Saveta roditelja, individualne razgovore, radionice i učešće u drugim školskim aktivnostima. Bagovremeno upućujemo  roditelje o  napredovanju učenika u učenju, odnosno nivoima postignuća. Odeljenske starešine i stručni saradnici svakodnevno su uključeni u savetodavni rad.

**Inkluzija**

Za učenike, za koje učitelj ili predmetni nastavnik, utvrdi da je potrebna dodatna pomoć i podrška u obrazovanju, odnosno za učenike koji ima teškoće u učenju (zbog specifičnih smetnji u učenju ili problema u emocionalnom razvoju ili ponašanju), ima smetnje u razvoju ili invaliditet (telesne, motoričke, čulne, intelektualne ili smetnje iz spektra autizma), za učenike iz socijalno-edukativno zapuštene sredine ili nekih drugih utvrđenih razloga, formira tim za podršku, koji izrađuje individualni obrazovni plan (IOP). IOP se izrađuje prema obrazovnim potrebama deteta, učenika, odnosno odraslog i može da bude:

1) IOP1 – prilagođeni program nastave i učenja u kome se planira cilj pružanja podrške, prilagođavanje i obogaćivanje prostora i uslova u kojima se uči, prilagođavanje metoda rada, udžbenika i nastavnih sredstava tokom obrazovno-vaspitnog procesa, odnosno aktivnosti u vaspitnoj grupi, njihov raspored kao i lica koja pružaju podršku;

2) IOP2 – izmenjeni program nastave i učenja u kojem se, osim sadržaja iz stava 1. tačka 1) ovog člana, planira prilagođavanje ishoda obrazovanja i vaspitanja i prilagođavanje sadržaja za jedan, više ili za sve predmete;

3) IOP3 – proširen i produbljen program nastave i učenja koji se primenjuje za učenike sa izuzetnim sposobnostima.

**Produženi boravak**

U našoj školi postoji odgovarajuća prostorija u kojoj se organizuje rad produženog boravka i pre i posle nastave za učenike prvog i drugog razreda. U školi učenik može izraditi domaće zadatke, čitati obaveznu literaturu, vežbati, učiti. Rad se odvija planirano, postoji vreme za obaveze i vreme za odmor i druženje. Tako planirano i organizovano učenje odvija se uz stručnu pomoć nastavnika razredne nastave. Učenici kroz individualni pristup dobijaju neophodnu pomoć i podršku u učenju.

**Kalendar pismenih provera znanja**

Na početku svakog polugodišta, nastavnici upoznaju učenike sa dinamikom pismenih provera znanja – raspored kontrolnih i pismenih zadataka, tako da učenici  mogu da na vreme planiraju i usklađuju svoj rad. Ukoliko dođe do nekih promena, učenici budu blagovremeno obavešteni.

**Opremljenost učionica**

Za učenike prvog ciklusa obezbeđeno je 6 učionica. Od toga je 5 učionica opremljeno za realizovanje savremene nastave, preko informaciono-komunikacionih tehnologija. Nastavnici razredne nastave se kontinuirano obučavaju za primenu istih i obezbeđivanje što kvalitetnije i savremenije nastave.

Učenici drugog ciklusa pohađaju nastavu u kabinetima koji se kontinuirano opremaju, digitalizuju i vodi se računa da učenicima budu dostupna neophodna i savremena sredstva za učenje.

**Isticanje uspeha učenika**

U cilju pohvaljivanja i isticanja učenika sa posebnim sposobnostima, sklonostima i uspesima, kao i radi podizanja samopouzdanja, motivacije, učenici bivaju javno pohvaljeni na sastancima školskih organa (odeljenjsko veće, Nastavničko veće), na školskim svečanostima (svečanost povodom završetka školske godine) i dobijaju pohvale, diplome. Na panoima škole objavljuju se radovi učenika (najčešće likovni i literalni), kao i postignuća na konkursima, medijima, takmičenjima u vidu pohvala, diploma i odavanja priznanja za trud i uspeh u radu i postignuću. Fejsbuk stranica škole redovno objavljuje fotografije učenika, odnosno njihova postignuća. Na kraju školovanja, određuje se učenik generacije, koji biva javno pohvaljen i nagrađen za svoj uspeh tokom čitavog školovanja.

**VASPITNA PODRŠKA UČENICIMA**

**Informisanje učenika**

Upućivanje i obaveštavanje učenika o njihovim pravima, obavezama i odgovornostima, o promenama u školi i poželjnim oblicima ponašanja, kao i oblicima ponašanja koji će biti sankcionisani, vođenje evidencije o neprihvatljivom ponašanju i preduzimanje odgovarajućih metoda pojačanog vaspitnog rada. Učenici su obavešteni na ČOS-evima, na oglasnim tablama, kroz individualne razgovore. Zahteva se poštovanje Kućnog reda škole.

**Vannastavne aktivnosti**

U školi se kroz vannastavne aktivnosti učenici mogu upoznati sa vaspitnim ciljevima i preventivnim aktivnostima (Program prevencije od nasilja), uključeni su u rad Učeničkog parlamenta, Vršnjačkog tima, čiji je jedan od ciljeva rešavanje disciplinskih problema među učenicimа i Dečijeg saveza koji nastoji vaspitanju kulturnih, moralnih i socijalnih vrednosti. Organizuje se nedelja školskog sporta-fer plej igre.

**Sekcije, slobodne aktivnosti**

Tokom ovih aktivnosti, učenici imaju drugačiji međusobni odnos, razvijaju se odnosi prihvatanja, tolerancije, uvažavanja. Omogućena su druženja, stvaranja novih drugarstva i učenja novih vidova komunikacija.

**Negovanje kulture lepog ponašanja**

Kroz teme na ČOS-u, radionice, panoe škole, osvrt na svetske dane tolerancije, Dana dete, primene kodeksa lepog ponašanja, prihvatanje različitosti, nenasilna komunikacija, konstruktivno rešavanje sukoba kroz svakodnevne nastavne i vannastavne aktivnosti.

**Saradnja sa roditeljima, zakonskim zastupnicima**

Pravovremeno informisanje, dogovaranje strategija u cilju poboljšanja ponašanja pojedinih učenika, uključivanje roditelja u pojačan vaspitni rad; upućivanje roditelja u određene institucije i povezivanje roditelja sa relevantnim stručnjacima.

**Individualno i grupno savetovanje učenika**

Individualno i grupno savetovanje učenika obavlja odeljenjski starešina, stručni saradnik, pedagoški asistent.

**SARADNJA SA RELEVATNIM INSTITUCIJAMA I POJEDINCIMA**

Škola ima program saradnje sa širom društvenom sredinom. Programom su prevdiđene aktivnosti u cilju pružanja neophodne podrške učenicima. Neki od zadataka su da učenici budu uključeni u razna predavanja, u slučaju da je neophodna zaštita učenika obaveštava se Centar za socijalni rad. Pri potrebi za pružanjem neophodne dodtane podrške i pomoći, škola uključuje interresornu komisiju i OSŠ’’Žarko Zrenjanin’’ radi dobijanja defektološke podrške. Učenici mogu širiti svoja znanja i interesovanja kroz razne manifestacije, u vidu poseta Gradske biblioteke, pozorišta, izložba, obuka i sl. Dobra je saradnja i sa srednjim školama koje obezbeđuju svoje prezentacije i posete radi upoznavanja obrazovnih profila i okolnosti u kojima se odvija nastava u srednjim školama. Posebna saradanja se ističe sa OŠ’’Stari Kovač Đula’’ sa kojom se organizuju zajedničke aktivnosti i programi za učenike u drugom ciklusu. Škola ima dobru saradnju sa lokalnom samoupravom i Mađarskim nacionalnim savetom, koji prvenstveno pružaju materijalnu podršku učenicima. Lokalni župnik, pruža podršku učenicima kroz organizacije raznih programa za druženje učenika, besplatna putovanja i u skladu sa mogućnostima pruža materijalnu pomoć učenicima iz osetljivih grupa. Edukativni centar Roma iz Subotice, pomaže porodicama i učenicima kroz dodatna materijalna sredstva, organizacije aktivnosti i programa i preduzima mere za redovno pohađanje nastave.

Godinjšnjim planom rada škole predviđen je i program socijalne zaštite učenika. Cilj programa je utvrđivanje socijalnih potreba dece i učenika i osmišljavanje realizacije zadovoljavanja istih. Stoga je veoma dobra saradnja sa čantavirskim Caritas-om koji pruža materijalnu pomoć.

**PODRŠKA PRI PRELASKU IZ JEDNOG U DRUGI CIKLUS OBRAZOVANJA**

Deca iz vaspitnih grupa se postepeno upoznavaju sa okolnostima u kojima će boraviti tokom njihovog školovanja. Za prvake se organizuje svečani prijem i podela školskog pribora, torbi i poklončića, u zavisnosti od materijalne podrške koju škola dobija od lokalne samouprave i drugih aktera. Direktor i stručni saradnici posećuju časove i prate adaptaciju prvaka i petaka kroz opservaciju i razgovore sa odeljenjskim starešinama i, po potrebi, individualne razgovore sa roditeljima. Pred prelazak u drugi ciklus obrazovanja, učenici se upoznaju sa nastavnicima koji dolaze u 4.razrede i drže časove, tj. upoznavaju učenike sa budućim predmetima i načinima rada. Učenici izdvojenih odeljenja obilaze matičnu školu. Pred upis u srednje škole, učenici osmih razreda obavljaju posete srednjim školama, slušaju prezentacije o njima u svojoj školi. Sa učenicima obavljaju individualni savetodavni stručni saradnici, odeljenjske starešine pružaju podršku tokom časova odeljesnjkih starešina i organizuju se roditeljski sastanci.